Den Vest-Sjællandske Avis, 1823-11-22
Nyeste Post=Efterretninger. Der skrives fra Lemberg under 26de Octbr. at Greven af Nesselrode har ved en Circulaire underrettet de Allierede Hoffer og Ruslands Underhandlinger med Porten og at de nu ere nær ved at blive bragte tilende. Dette Dokument vil giøre en Epoche i Historien som et Mindemærke paa Keiser Alexanders Maadehold. - Geheimeraad von Tatischtschen er ankommen fra Lemberg til St. Petersborg. - Hvad den Russiske Keiser vil foretage sig til Grækernes Bedste er ubekiendt; men det er glædeligt at høre at Keiseren anvender megen Omsorg paa at befordre Culturen i Bessarabien, hvilken Provins er som man veed frataget Tyrkerne, og som blev behandlet af dem ligesom alle de øvrige. For at befordre Culturen i dette Land uddeeler Hs. Majestæt Jorder til sine høie Statsembedsmænd, og han har nyelig saaledes skiænket General-Direkteuren over Postvæsenet Hr. von Bulgakov 10000 Dessætiner Land, som ere skikkede til Viinavl og til den fiinuldede Faareavl. Man vil søge at indføre Ungariske Viinstokke i Landet. – Fra Constantinopel haves intet Nyt. Derhen skal Nyheder først bringes; thi den Russiske Statsraad Minciaky er afreist dertil med sin Mission; Vel skal han ikke residere der som russisk Minister; men blot forhandle visse specielle Punkter, hvis Afgiørelse maae gaae foran Aabningen af de sædvanlige diplomatiske Forhold, men man holder sig overbeviist om at Rusland ikke havde beqvemmet sig til dette Skridt, naar det ikke i Forveien var blevet forvisset om, at Formaalet for hans Sendelse kunde blive opnaaet. Vennerne af den Græske Sag nære det Haab, at den blodige Kamp imellem Grækerne og Tyskerne vil blive bielagt vedde Christelige Magters Mellemkomst. - Fra Grækenland har man ingen anden Efterretning end et Brev fra Semlin af 28de October, hvori det hedder at man efter de nyeste Privatbreve fra Macedonien, Thessalien og Øerne ikke har meere nødig at frygte for Grækerne. Vel blive fra Tid til anden heele Sække med afstaarne Menneske=Øren bragte til Constantinopel som Seierstegn, under det Foregivende, at de komme fra dræbte Grækere, i hvilket Tilfælde Porten pleier at betale en vis Pengesum derfor; men man veed med Vished at Tyrkerne skiære Ørene af deres egne dræbte Fork og udgive dem for de Christnes. Efter Marco Bozzaris Død har hans Broder Constantin atter slaget Paschaen af Scutari, som var rykket frem med nye Tropper og oprevet den største Deel af dem. Blandt Fangerne vare 600 Catholske Christne, som Constantin foreholdt det urigtige i at fægte imod deres Christne Brødre og lode dem derpaa begive sig til deres Hiemsted. – Men uagtet denne Efterretning maae man dog frygte for, at Grækerne tilberede sig deres egen Undergang; thi man har en Skrivelse fra den Joniske Øe Cephalonia af 28de September, hvori berettes: at den bekiendte Lord Byron har opholdet sig paa Øen i 6 Uger for at understøtte Grækerne med sine Raad og sin Formue. Han har erklæret sig villig til at skiænke dem strax 5000 Pd. Sterling og aarlig 3000 Pund af sin egen Casse; men har maattet udsætte sin Reise til Grækenland, fordi der hersker indbyrdes Forvirring og Anførerne ligge i indbyrdes Stridighrder med hinanden. – Fra Alexandrien meldes: at de nordiske Skibsfragter blive stedse mere søgte; især da Hørfrøe-Avlen har i Aar været meget indbringende og store Qvantiteter deraf exporteres til Holland. J de sidste 3 Maaneder have 27 Svenske Skibe besøgt denne Havn.